Koronapandemia on ajanut talouden ahtaalle oikeastaan koko maailmassa.
Miten me kristityt voimme varautua tällaisiin vaikeisiin aikoihin -
ja kenties vielä vaikeampiinkin aikoihin? Siitä puhumme tänään.
ETULINJASSA
Vieraanani on Fredrik Ekholm.
Hän on Vaasan Rakennuskorjaus Oy:n hallituksen puheenjohtaja.
Hän on ollut alusta asti mukana -
myös Kristillisessä kauppakamarissa (ICCC) Suomessa -
ja on edelleen sen varapuheenjohtaja.
Tervetuloa, Fredrik. - Kiitos.
Olet siis mukana Kristillisessä kauppakamarissa (ICCC) Suomessa.
ICCC:n taustalla on ruotsalaisen J. Gunnar Olsonin saama visio.
Hän sai kriittisellä hetkellä vielä puhelun, ja soittaja profetoi hänelle, -
juuri kun hän oli menossa perustavaan kokoukseen.
Profetian mukaan tämä verkosto on myrskyisää aikaa varten, -
taloudellisesti vaikeita aikoja varten. Kertoisitko vähän tästä visiosta.
Tapasin Gunnar Olsonin täällä jo 80-luvulla, ja jäsen minusta tuli 1992.
Jostain kumman syystä minusta tuli koko Suomen puheenjohtaja 1993.
Minuun teki vaikutuksen se raitis usko, jolla hän johti yritystään -
ja jossa hän vaelsi yliluonnollisissa.
Hän sai tuon mainitsemasi profetian edellisyönä, -
ennen kuin hän matkusti Belgiaan perustamaan ICCC:tä, -
Kansainvälistä kristillistä kauppakamaria.
Siellä, kuten myös kirjassaan Vapautettu bisnes, hän puhui paljon -
puhtaasta istutuksesta ja siitä, -
että puut suojaavat istutusta, kun myrsky puhkeaa.
Hänen jo 80-luvulla saamansa profetia tarkoittaa tulevaa aikaa.
(Ruotsinkielisen) kirjan alaotsikko on Muistoja tulevasta valtakunnasta.
Se katsoo profeetallisesti tulevaisuuteen.
Vastasin aika pitkästi, ehkä kerron tarkemmin profetiasta? - Kernaasti.
Hän sanoo, että tässä ei ole ylhäistä eikä alhaista, on vain Jeesus.
Herra käyttää heitä moniin ihmeisiin.
Pensaat ja puut ovat täynnä voimaa antavia hedelmiä ja marjoja.
Hän sanoo, että vihollinen yrittää tuhota viljelmän, -
mutta saa näpeilleen ja epäonnistuu.
Monet tulevat hämmästymään siinä olevaa voimaa ja Jumalan johdatusta.
Monet, jotka luulevat saaneensa paljon Herralta, eivät saa mitään.
Kenties ne, jotka ovat Herran edessä valmistautuneet tähän aikaan, -
tulevat vaeltamaan Hengessä uudella tavalla.
Tulevista vaikeista ajoista sanotaan:
"Älkää järkyttykö siitä, mitä Minä teen. Teen epätavallisia asioita.
Olkaa vain hiljaa levossa, Minä se olen."
Hän puhuu siitä, että meidän tulee pysyä uskollisina.
Herra on meille uskollinen juuri silloin.
Me kuulumme valtakuntaan, joka ei järky.
Raamatussa ― Hagg. 2, Hepr. 12 ― puhutaan paljon siitä, -
miten kaikki tulee järkkymään.
Miten sinä ja ICCC Suomi olette tulkinneet tätä näkyä?
Olemme Suomessa eläneet melko hyvää aikaa.
Koronan tultua koin, että nyt järkkyy. Monet luulevat, että se menee ohi, -
ja jatkavat vanhaan malliin, jopa kristityt. Minusta se on väärin.
Koin, että korona-aika oli valmistautumisen aikaa.
Meidän kristittyjen tulee tehdä parannus ja etsiä Jumalaa.
Koen, että tämä on osa synnytystuskia.
Uskon, että me todella elämme lopun aikoja.
Tämä on esimakua jostain pahemmasta, mitä on tulossa.
Raamattu puhuu paljon tulevasta: Mark. 13, Matt. 24 ja Luuk. 21.
Olemme saaneet siitä nyt esimakua.
Tulkitsemme niin, että Gunnar oli oikea profeetta, -
joka puhui tulevista ajoista, -
jotta me valmistautuisimme niihin.
Miten me voimme valmistautua? Millainen prosessi se on?
Gunnar Olsonilla oli unelma kansasta, -
joka liittyy yhteen maailmanlaajaksi verkostoksi rohkaisemaan toisiaan.
Verkosto toimii alustana sille, mitä Jumala tahtoo tehdä.
Voimme käyttää siinä yrityksiämme "aaseina", -
jotka kantavat esiin Jumalan suunnitelmia tässä ajassa.
Uskon, että meidän tulee tosissamme etsiä Herraa, tutkia Raamattua -
ja varsinkin ennustuksia ymmärtääksemme mitä aikaa elämme.
Aivan kuin Isaskarin pojat, jotka osasivat tulkita omaa aikaansa.
Se on erittäin tärkeää juuri tässä ajassa, jota nyt elämme.
Tutkitaan Raamattua ja peilataan sitä siihen mitä maailmassa tapahtuu, -
jotta voimme vertailla niitä ja nähdä, missä olemme Jumalan aikataulussa.
Nuo suuret puut tarkoittavat samalla, että juuret ovat syvällä.
Eli juuret ovat syvällä Jumalassa ja Hänen sanassaan, -
niin että jumalasuhteemme on vakaalla pohjalla.
Näiden suurten puiden alle voivat sitten monet muut etsiytyä suojaan.
Miten ymmärrät tämän seikan?
Uskon, että Jumala kutsuu tiettyjä ihmisiä.
Hän kutsuu toki kaikkia, mutta kaikki eivät ole valmiita maksamaan hintaa.
Meille ICCC:ssä kyse on elämän antamisesta Jumalalle.
Se on kuolemista itselleen, omille kyvyilleen ja hyville teoilleen, -
jotta voimme yhdessä Herran kanssa kuolla ja myös nousta kuolleista.
Se maksaa meille jotain, että saamme selville, mitä Herra aikoo tehdä, -
mutta olemme valmiita vaeltamaan Herran kanssa.
Me tätä tietä kulkevat olemme joutuneet maksamaan hinnan.
Kaikki, joita Herra tahtoo käyttää, joutuvat kulkemaan myrskyjen läpi.
Niin minä kuin Gunnar Olson.
Kaikki väkevät Jumalan miehet ovat kulkeneet myrskyjen läpi.
Raamatussakin kaikki ihmeet alkoivat jostain ongelmasta, -
joka saattoi olla ylipääsemätön, ja siinä Jumala teki ihmeen.
Tämä on prosessi, jossa opettelemme kuuntelemaan Jumalan ääntä -
ja olemaan esimerkkinä muille.
Miten tärkeää onkaan kuulla Jumalan ääni -
yrityksissämme ja työpaikoillamme.
Jumala on kiinnostunut meistä myös arjen kysymyksissä, -
ei vain sunnuntain jumalanpalveluksessa.
Arjessa siitä tulee vahva todistus liikekumppaneillemme ja muille.
Tehän harjoitatte tätä teidän yrityksessänne -
ja monissa muissa ICCC-verkostossa.
Te rukoilette joka aamu ja koette paljon Herran johdatusta.
Kerrotko jotain, mitä olette kokeneet tänä vaikeana korona-aikana.
On todellakin ollut kutsumus nähdä tänä aikana, -
olemmeko juurtuneet Herraan.
Meidän tulee olla kansa, joka ilmentää Jumalan valtakuntaa maan päällä -
ja työelämässä. Sitä olemme todellakin saaneet harjoitella.
Olemme kokoontuneet Zoomissa joka toinen viikko maailmanlaajasti.
Olen ollut johtoryhmässä ja kuullut näitä ihmeitä.
Suomessa meillä on viikoittain rukous, Lauantaina meillä oli jäsenkokous.
Rohkaisemme toisiamme ja rukoilemme rukousaiheiden puolesta.
Olemme näin saaneet opettaa ihmisiä riippuvaisiksi Jumalasta.
Jumala vastaa rukouksiin puuttumalla asioiden kulkuun.
Maailman tulee nähdä ero sen välillä, joka palvelee Herraa, -
ja sen, joka ei palvele Herraa.
Tähän asti eroa ei ole voinut nähdä.
Lopun lähetessä meidän tulee olla varustautuneita -
ja ilmentää turvallisuutta, rauhaa ja Jumalan ihmeitä arjessamme.
Se tulee olemaan väkevä todistus.
Suurin todistus on siinä, että meillä on rauha ja toivo myrskyissäkin.
Meidän saattaa käydä joskus myös huonosti, olemmehan osa maailmaa.
Herra voi sallia sen, jotta voimme olla todistuksena.
Silloinkin voimme pysyä levollisina ja luottaa Häneen.
Olisi hauska kuulla, millaisia asioita ja ihmeitä on tapahtunut. - Aivan.
Aloitan omasta yrityksestämme.
Olemme usein "vaeltaneet laaksossa", kuten ICCC:ssä sanotaan.
Mieli on maassa ja konstit lopussa. Onko Jumalakin hylännyt minut?
Ei ole, vaan se voi olla Jumalan rakkauden osoitus.
Hän haluaa käyttää meitä suurempiin tarkoitusperiin.
Sitä varten meitä koetellaan, puhdistetaan ja pyhitetään.
Kriisiin joutuminen on usein Hänen luottamuksensa osoitus.
Meidän ei pidä vältellä ongelmia, vaan työstää ne.
Siten voitamme ja vahvistumme auttamaan muitakin.
Meidänkin yrityksessämme on tällainen alamäki.
Olemme rukoilleet enemmän kuin koskaan perheenä -
vaimon, tyttären ja toimitusjohtajana työskentelevän vävyn kanssa.
Kokoonnumme neljästään kerran viikossa.
He rukoilevat keskenään kotonaan, ja minä vaimoni kanssa aamuisin.
Heittäydymme Herran varaan. Emme ole vielä saaneet vastausta kaikkeen.
Pysymme silti lujina emmekä luovuta.
Odotamme, että Herra vie meidät tämänkin läpi, niin kuin aiemminkin.
Olemme nähneet Hänen siunaustaan korona-aikana.
Me palvelemme yrityksiä korjaamalla ja uudistamalla liiketiloja.
Vaikka liike-elämä taantui ja kilpailu Vaasassa on ankaraa, -
meillä on riittänyt töitä eikä yhtään työntekijää ole tarvinnut lomauttaa.
Se on ollut ihme. Jumala on todella ollut kanssamme.
Mennään kohta aiempiin kokemuksiisi, mutta sitä ennen haluan kysyä, -
mitä muita asioita olette nähneet kansainvälisessä verkostossanne.
Kertoisitko, millaisen ihmeen Gunnar Olson koki omassa yhtiössään.
Gunnar elää yhä ihmeiden keskellä, aivan kuin tässä kirjassaan.
Hän koki jo viime syksynä, että myrsky on nousemassa.
Kukaan ei uskonut koronan tulevan Ruotsiin, -
mutta Gunnar sai jo vuoden alussa idean alkaa valmistaa -
heidän muovitehtaassaan muovisia, pitkähihaisia suojatakkeja.
Toimitusjohtajan, hänen poikansa Matsin mielestä se on vähän hankalaa.
He valmistivat siitä silti prototyypin.
Kun prototyyppi myöhään perjantai-iltapäivänä oli hyväksytty, -
oliko se seuraavana yönä vai lauantai-iltana puoliyön aikaan -
eräs ylilääkäri soitti Tukholmasta pyysi melkein itkien:
"Me tarvitsemme takkeja, voitteko auttaa?"
He vastasivat: "Meillä on prototyyppi valmiina." Mikä ajoitus!
He aloittivat tuotannon, mutta miten he ehtisivät tehdä niitä riittävästi?
Heidän koneensa valmistivat muita tuotteita yötä päivää.
He hankkivat vanhaan koneeseen uuden osan. Tuotanto viisinkertaistui.
Keskellä koronaa he ovat kokeneet suurinta Jumalan siunausta.
Ennätyksellinen liikevaihto ja myynti huhtikuussa, ja se jatkui toukokuussa -
pahimpana korona-aikana. Tällaista Jumala voi tehdä.
Olson kertoi, että kriisiajat ovat aina olleet heillä kasvun aikaa.
Jumala ei ole riippuvainen suhdanteista.
Raamatussa Iisak kylvi nälänhädän aikana -
ja sai sinä vuonna satakertaisen sadon.
Hän kaivatti uudelleen auki isänsä kaivattamat kaivot, -
jotka filistealaiset olivat tukkineet kivillä.
Iisak pysyi uskollisena ja jäi asumaan maahan, ja Jumala siunasi häntä.
Samoin muutamaa lukua aiemmin:
Abraham ja Loot olivat tulleet niin mahtaviksi, että he erosivat.
Abraham antoi Lootin valita, ja tämä valitsi viljavan Jordanin alangon.
Abrahamille jäi kivinen seutu, mutta se ei häntä huolettanut.
Hän tiesi, että Jumala voi siunata häntä siellä.
Samalla tavoin Jumala voi siunata sinua, katsoja.
Hän voi tehdä ihmeitä juuri sinun karussa ja vaikeassa ympäristössäsi.
Eikä se ollut ihme vain Olsonin yritykselle, -
vaan myös Ruotsin sairaanhoidolle ja yhteiskunnalle.
Meidän tulisikin kysellä, miten olla siunauksena toisille. - Aivan.
Siitä syntyy siunauksen virta.
Oli upeaa, miten hän sai siunata koko terveydenhuoltoa.
Kuulimme tästä myös Suomessa.
Ystävämme ja ICCC:n puheenjohtajan Saku Pitkäsen vaimo on ylilääkäri.
Hänkin tilasi suojatakkeja, kun kuuli niistä.
He saivat satojatuhansia tilauksia ja olivat siunauksena koko maailmalle.
Meidän tulee olla siunauksena ja elää itseämme suuremmille asioille.
Meidän tulee miettiä, -
miten olla siunauksena muille, Jumalan valtakunnalle ja maailmalle.
Tällainen ihmisten palveleminen voi kantaa hedelmää ikuisuuteen asti.
Se on valtava todistus, miten Jumala valmisti koko asian.
Siitä Olson voi nyt todistaa kaikille. Sinullakin on vastaavia kokemuksia.
Meillä oli Suomessa huomattavasti pahempi lama 1990-luvun alussa.
Totta. - Ja Raamatun mukaan paljon pahempaa on tulossa.
Voimme oppia eri kriiseistä, miten Jumala on meitä käyttänyt, -
miten Hän on puhunut, valmistanut ja auttanut.
Kerrotko, mitä sinun firmassasi tapahtui 90-luvulla. - Kerron.
Se oli pahin kokemani kriisi.
Aloitin rakennusalalla jo pikkupoikana isäni mukana lähes 60 vuotta sitten.
Tämä oli pahin kokemani kriisi.
Koko maailmassa taisi silloin olla lama, mutta erityisesti Suomessa.
Etenkin monet rakennusliikkeet ja kiinteistönomistajat menivät nurin.
1980-luku oli nousukautta, hinnat nousivat ja ihmiset investoivat.
Sitten kaikki romahti. Seurasi paljon konkursseja ja jopa itsemurhia.
Meilläkin oli lainaa. Yritys ei kerryttänyt pääomaa.
Ylimääräistä rahaa ei juuri ollut, mutta olin nuori ja terve.
Koin, että Herra oli kanssani, ja sain uudistua hengellisesti.
Olin kyllä toiminut seurakunnassa ja Jumalan valtakunnassa uskollisesti.
Jumala kutsui minua astumaan lähemmäksi, riippuvaiseksi Hänestä.
Suostuin kutsuun ja uudistuin uskossa.
Tuolloin 1990 Jumala kehotti minua -
siunaamaan Israelia ja järjestämään suuria Israel-tilaisuuksia.
Rakastin seurakuntaa ja halusin muidenkin uudistuvan.
Keskellä lamaa panostin enemmän kuin koskaan Jumalan valtakuntaan.
Meillä oli lainaa kiinteistöistä, jotka menivät nurin.
Silti pystyin selviämään yrityksen veloista.
Olin juuri rakentanut ison talon, meillä on neljä lasta.
Halusimme taloon myös toimistotilat, ja lainakorko oli 16 %.
Lamankin aikana piti lyhentää niin yrityksen kuin yksityisiä lainoja.
Voisi kuvitella, ettei Fredrik Ekholm olisi pitänyt kiinni periaatteestaan -
maksaa kymmenykset kaikesta ja lisäksi vielä uhrata.
Jumalan kunniaksi selvisin kuitenkin kaikista lyhennyksistä ja koroista.
Emme pystyneet nostamaan osinkoa, koska yrityksellä ei ollut pääomaa, -
joten jouduin nostamaan kaiken palkkana, ja se oli korkea palkka.
Sekin oli ihme, että nosti korkeaa palkkaa keskellä lamaa.
Sitä on vaikea uskoa, mutta veroprosenttini oli yli 50.
45 %:n nettopalkasta minun piti maksaa lyhennykset ja muut.
Kotona oli työttömäksi jäänyt vaimo -
ja neljä lasta, joista kolme tyttöä oli teini-iässä. Mutta se onnistui.
Pystyin antamaan Jumalan valtakunnan työlle -
reilusti yli 10 % bruttopalkasta ja yli 30 % nettopalkasta.
Se oli uskomattoman upeaa.
Se oli enemmän kuin ihme. Vieläkin ihmettelen, miten se oli mahdollista.
Syynä oli kaiketi se, että aloin siunata Israelia, järjestää tilaisuuksia, -
majoittaa Neuvostoliiton juutalaisia. - Se oli suuren eksoduksen aikaa.
Sieltä tuli miljoona juutalaista. Emme jääneet sivustakatsojiksi.
Halusimme olla osa ennustusten toteutumista ja majoittaa juutalaisia, -
siunata seurakuntaa, uhrata ja rakastaa Jumalan valtakunnan työtä.
Koin yliluonnollista Jumalan siunausta. Muita rakennusliikkeitä meni nurin, -
mutta me menimme eteenpäin ja teimme joka vuosi vähän voittoa.
Pystyimme maksamaan pankille kaikki yrityksen lainat ja yksityiset lainani.
Se oli enemmän kuin ihme.
Kun lama 1994 loppui, meidän tai voisi sanoa minun yritykseni, -
sillä hoidin sitä yksin, alkoi kasvaa.
1995 sain AAA-luottoluokituksen. - Korkeimman luokituksen.
Se on vain 1 prosentilla Suomessa. Se oli meillä 20 vuoden ajan.
Eli vahvasti velkaisesta nousit yhtäkkiä AAA-sarjaan. Se on Jumalan ihme.
Sain kokea valtavan ihmeen.
Tuosta testistä alkaen olen kokenut Jumalan ihmeitä talousasioissa.
Esimerkiksi maailmanlaajuisen laman aikana 2008, -
kun Lehman Brothers -pankki kaatui, se ei tuntunut meillä mitenkään.
Meillä ne olivat siunattuja vuosia.
Mainitsit etukäteen Rauch-nimisestä miehestä, jolla oli vahva todistus.
Kerrotko, miten Jumala siunasi hänen kauttaan koko maata taloudellisesti.
Ei niinkään maata, vaan hän koki ihmeen omassa yrityksessään.
Hän on saksalainen Gerhard Rauch, ICCC:n johtokunnan jäsen.
Hänellä on pieni elektroniikka- tai metallialan yritys, -
jolla on pieni markkinarakonsa. Se palvelee autoteollisuutta.
Sitten kaikki romahti. Hän oli toiminut Intiassa, Kiinassa ja Amerikassa.
Puhelut ja matkat loppuivat tyystin.
Kaikki hänen ulkomaiset asiakkaansa hiljenivät.
Hänen bisneksensä hiljeni. Kaikki, mitä hänellä oli Saksassa, tyrehtyi.
Mitään ei ollut tehtävissä. Silti hän ja hänen vaimonsa jatkoivat rukousta.
Hän paiski töitä etsien ratkaisuja, teki oman osuutensa, rukoili ja odotti.
He tekivät niin kuin Iisak, joka kylvi nälänhädän aikana.
He halusivat palvella Jumalaa. Kului muistaakseni yhdeksän viikkoa.
Silloin he saivat suuren tilauksen, jonka kaikki olisivat halunneet.
He pitivät sitä epärealistisena ja olivat tuskin tavoitelleet sitä.
Tuo jättiläismäinen tilaus piti työntekijät kiireisinä.
Valtava tilaus keskellä korona-aikaa.
Hän sanoi, että se oli valtava ihme.
Työn saaminen keskellä kriisiä oli valtava todistus henkilökunnalle.
Aivan uusi asiakas teki heille kaikkien aikojen suurimman tilauksen.
Joku jopa ajoi kahden tunnin matkan nähdäkseen tuon ihmeen.
Hän kertoi tämän meille rohkaisuksi Zoom-kokouksessa.
Se oli vahva todistus siitä, miten Jumala voi siunata vaikeina aikoina.
Tässä jälleen yksi osoitus siitä.
Myös monet ICCC Suomen jäsenet ovat kertoneet, -
että Jumala on antanut heille parhaan liikevaihdon juuri korona-aikana.
Jumala voi antaa uusia innovaatioita ja uudenlaista, luovaa ajattelua.
Hän on olosuhteiden yläpuolella.
Hänellä on varattuna meille paljon hyvää, kun vain kuuntelemme Häntä -
ja kuuntelemme Häntä myös yhdessä, niin kuin te teette.
Emmekä pidä ideoita vain itsellämme, vaan siunaamme niillä muitakin.
Uskon, että on tärkeää oppia Jumalasta riippuvaiseksi.
Meidän ei tule ylpeillä sillä mitä omistamme -
eikä kuvitella, että se on omaa ansiotamme, vaikka olinkin työmyyrä.
Tämä aika on tehnyt minut nöyräksi.
Kaikki, mitä minulla on ― talo, autot, yritys ― on Herran antamaa.
Jos olemme kylväneet jotain, emme voi vaatia, että saamme siitä satoa.
Meidän tulee olla nöyriä. On armoa saada kylvää Jumalan valtakuntaan, -
rakentaa ja palvella asiakkaita. On tärkeä tietää, ketä palvelemme.
Vaikeina aikoina Herra voi kääntää voitoksi ja muuttaa hyväksi sen, -
millä paholainen on tarkoittanut pahaa.
Odotan itsekin sitä tapahtuvaksi. Olen pitkään rukoillut joitain asioita.
Uskon, että Jumala pelastaa minut tästäkin pälkähästä.
Niin kuin kirjoitan kirjani On aika rakentaa päivitetyssä laitoksessa, -
Jumala haluaa muovata ja muuttaa sydäntämme.
Oman erinomaisuuden, ylpeyden ja osaamisen tulee väistyä.
Hänen tulee saada kunnia kaikesta ja meidän olla riippuvaisia Hänestä.
Kun saamme siunauksen, me emme ole saaneet sitä aikaan, -
vaan Herra meidän kauttamme.
Jumala on käyttänyt meitä kanavana sille, mitä Hän haluaa tehdä.
Suurin kunniamme ja ilomme on kylvää Hänen valtakuntaansa -
anteliaasti ja pidättelemättä siitä, mitä Herra on meille antanut.
Meidän tulee olla samanlainen kanava kuin Gennesaretinjärvi.
Siihen ja siitä virtaa joki. Järven raikkaassa vedessä on hyvä uida.
Kuollutmeri on kuollut. - Aamen. Tähän on hyvä lopettaa.
Rohkaisen sinua omaksumaan nämä asiat.
Käy yksin ja muiden kanssa Jumalan eteen kysymään Hänen ratkaisujaan.
Hänellä on ratkaisu kaikkiin elämäsi haasteisiin. Siunausta sinulle!
Kiitos, Fredrik. - Kiitos.
Hyvä katsoja, toivottavasti tämä ohjelma oli sinulle siunaukseksi.
Raamattu kehottaa: "Tuokaa täydet kymmenykset varastohuoneeseen, -
että minun huoneessani olisi ravintoa, ja siten koetelkaa minua."
Koettele Herraa antamalla, ja tulet saamaan siunauksen.
Varastohuone on paikka, josta saat hengellistä ruokaa, kuten TV7-kanava.
Voit tukea tämän ohjelman tekemistä:
SOITA: 0600 10070 (10,01 e + pvm) TILILLE: FI40 1112 3000 3427 89
Suomennos: Aune Björkström